Video: Boetebessie oortree padreëls‘n Skermskoot uit die video. Mogale City-verkeersbeampte van die Wes-Rand is onlangs op kamera afgeneem waar sy haar amptelike voertuig by ŉ stopstraat stilhou, en dit as ŉ parkering gebruik terwyl sy gaan kos koop het. ŉ Leser van Krugersdorp News het ŉ video van die voorval geneem en dit aan die koerant verskaf. Die leser, wat uit vrees vir viktimisasie anoniem wil bly, neem die beampte af waar sy by die stopstraat stilhou, uit die voertuig klim, en dan middagete by ŉ kafee in Voortrekkerweg koop. Nadat sy haar middagete gekry het, stap sy rustig terug na die voertuig. Sy trek weg en begaan dan nóg ŉ verkeersoortreding deur regs te draai uit ŉ baan waar dit verbied word. Die Krugersdorp News het die video aan die Mogale City se verkeersdepartement gestuur om daarop te reageer. Lees meer hier. Bron: Krugersdorp News http://youtu.be/WIU0Qt6XT3U